Na podlagi 2. točke Zapisnika redne seje Šolskega sklada OŠ Simona Gregorčiča Kobarid z dne 25. 9. 2014 je Šolska svetovalna služba skupaj s Komisijo za subvencije pripravila:

**KRITERIJI ZA DODELITEV SREDSTEV IZ ŠOLSKEGA SKLADA**

1. **NAMEN**

Kriteriji za dodelitev sredstev iz šolskega sklada OŠ Simona Gregorčiča Kobarid (v nadaljevanju kriteriji), določajo postopke za ugotavljanje upravičenosti in postopke dodelitve sredstev učencem OŠ Simona Gregorčiča Kobarid (v nadaljevanju upravičenec), pri poplačilu obveznosti (v nadaljevanju pomoči), ki nastanejo zaradi udeležbe na dejavnosti.

Dejavnost pomeni organizirana oblika vzgojno-izobraževalnega dela, ki sodi v razširjen ali nadstandardni program osnovne šole in poteka izven prostorov šole.

Višina pomoči upravičencem bo dodeljena glede na razpoložljiva sredstva v šolskem skladu.

1. **KRITERIJI ZA DODELITEV SREDSTEV**

Sredstva se prednostno dodeljujejo upravičencem pomoči, ki izpolnjujejo vsaj enega od kriterijev:

1. Upravičencu je priznana pravica do subvencije za kosilo v maksimalnem ali delnem deležu.
2. Povprečni mesečni dohodek na osebo, ugotovljeno z Odločbo o otroškem dodatku, ne presega 36% neto povprečne plače v Republiki Sloveniji.
3. Posebne okoliščine prosilca, ki niso predmet odločanja o pravici do subvencije (izjemnega dogodka v družini kot so razveza, smrt, ipd, in v drugih primerih, ko je to potrebno npr. izvedba dneva dejavnosti).

Pomoč upravičencem se dodeljuje po ključu najvišjega stroška dejavnosti.

V primeru pomoči iz naslova »prevoz na dejavnost«, se pomoč dodeljuje po ključu najbolj oddaljene relacije.

1. **POSTOPEK DODELITVE SUBVENCIJE**

Upravni odbor vloge za dodelitev pomoči iz sklada, ki jih predlagajo razredniki, učitelji ali šolska svetovalna služba obravnava dvakrat letno in sicer konec septembra in konec januarja.

Izpolnjeno Vlogo za dodelitev sredstev iz šolske sklada predlagatelji oddajo šolski svetovalni službi ali v tajništvo šole osebno ali po pošti s pripisom »Za šolski sklad«. V primeru nepopolne vloge, se vlagatelja pozove, da dopolni ali dodatno obrazloži vlogo.

Vloga za dodelitev sredstev iz šolskega sklada je dosegljiva na spletni strani šole, v tajništvu ali pri šolski svetovalni službi.

Prejemnik vloge posamezno vlogo opremi z datumom prejema in zaporedno številko vloge.

Komisija za subvencije OŠ Simona Gregorčiča Kobarid (v nadaljevanju komisija), prejete vloge pregleda in se na podlagi kriterijev odloči o upravičenosti dodelitve pomoči upravičencem.

Komisija, s predlogom dodelitve pomoči upravičencem, upravni odbor šolskega sklada OŠ Simona Gregorčiča Kobarid, zaprosi za dodelitev pomoči iz sredstev sklada.

Komisija v predlogu navede:

1. Številko obravnavane vloge,
2. namen dodelitve subvencije
3. število vseh prispelih vlog,
4. število upravičenih vlog in
5. predlog višine pomoči upravičencem.

Vlagateljem pomoči se sredstva sklada lahko dodelijo deloma ali v maksimalni višini. Končno višino pomoči upravičencem določi upravni odbor šolskega sklada glede na zbrana sredstva v skladu.

Osebni podatki vlagateljev in upravičencev do pomoči, članom Upravnega odbora šolskega sklada OŠ Simona Gregorčiča Kobarid ne smejo biti razkriti.

1. **OBVEŠČANJE O UPRAVIČENOSTI DO POMOČI**

O upravičenosti in o višini pomoči komisija obvesti predlagatelje s sklepom.

1. **VELJAVNOST KRITERIJEV**

Kriteriji začnejo veljati z dnem, ko jih po obravnavi sprejme in potrdi Upravni odbor Šolskega sklada Simona Gregorčiča Kobarid.

Upravni odbor Šolskega sklada Simona Gregorčiča Kobarid je kriterije za dodelitev subvencije v okviru akcije »Podari pot« sprejel in potrdil s sklepom na redni seji dne 16.6. 2015.

Upravni odbor Šolskega sklada Simona Gregorčiča Kobarid je popravljene in dopolnjene Kriterije za dodelitev subvencije v okviru akcije »Podari pot« sprejel in potrdil s sklepom na redni seji dne 16.6. 2017.

Komisija za subvencioniranje Šolska svetovalna služba UE Šolskega sklada

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konec zapisa\_\_